
საქართველოს მთავრობის 

განკარგულება №1916

2012 წლის 31 ოქტომბერი 

ქ. თბილისი

დევნილთა კომპაქტურად განსახლების ობიექტზე ელექტრომომარაგების მიწოდების აღდგენის სამუშაოების განხორციელების შესახებ

1. საქართველოს ოკუპირებული ტერიტორიებიდან იძულებით გადაადგილებულ პირთა, განსახლებისა და ლტოლვილთა სამინის​ტრომ „საქართველოს 2012 წლის სახელმწიფო ბიუჯეტის შესა​ხებ“ საქართველოს კანონით მისთვის გამოყოფილი ასიგნებებიდან არა უმეტეს 25 000 (ოცდახუთი ათა​სი) ლარი მიმართოს ქალაქ თბილისში, გლდანის VII მ/რ‑ში მდებარე დევნილთა კომპაქტურად განსახლების ობიექტში (შპს „ერთობა“) მაღალი ძაბვის კაბელის გამოსაცვლელად საჭირო სამუშაოებისა და მათთან დაკავშირებული დეფექტური აქტებისა და ხარჯთა ნუსხების შესყიდვის მიზნით.
2. „სახელმწიფო შესყიდვების შესახებ“ საქართველოს კანონის 101 მუხლის მე-3 პუნქტის „დ“ ქვეპუნქტის შესაბამისად, საქართველოს ოკუპირებული ტერიტორიებიდან იძულებით გადაადგილებულ პირ​თა, განსახლებისა და ლტოლვილთა სამინისტრომ ამ განკარგულების პირველი პუნქტით გათვალისწინებული ღონისძიების შეზღუდულ ვადებში განხორციელების მიზნით, საჭირო სამუშაოებისა და მომსახურების სახელმწიფო შესყიდვები განახორციელოს გამარტივებული შეს​ყიდვის საშუალებით.
3. საქართველოს ფინანსთა სამინისტრომ ამ განკარგულების პირველი პუნქტით განსაზღვრული ღონის​ძიებების უზრუნველსაყოფად განახორციელოს შესაბამისი ცვლილება „საქართველოს 2012 წლის სახელმწიფო ბიუჯეტის შესახებ“ საქართველოს კანონით საქართველოს ოკუპირებული ტერიტორიებიდან იძულებით გა​დაადგილებულ პირთა, განსახლებისა და ლტოლვილთა სამინის​ტრო​​სათვის გამოყოფილ ასიგნებებში.
პრემიერ-მინისტრი

ბ. ივანიშვილი
